**НАСТАВНО-НАУЧНО ВЕЋЕ**

**ФИЛОЗОФСКИ ФАКУЛТЕТ У БЕОГРАДУ**

Наставно-научно веће Филозофског факултета Универзитета у Београду на XVIII редовној седници, одржаној 19. 02. 2021. године изабрало нас је у стручну комисију за утврђивање услова за стицање звања ИСТРАЖИВАЧ САРАДНИК за Јелену Марковић, докторанда Одељења за археологију, Филозофског факултета, Универзитета у Београду.

На основу увида у поднету документацију и научни рад кандидата, Комисија подноси следећи

**ИЗВЕШТАЈ**

**1. БИОГРАФИЈА**

Јелена Марковић рођена је 26.06.1992. године у Београду. Студије археологије на Филозофском факултету у Београду уписала је 2011. године и завршила их је 2016. године са просечном оценом 8,52. Исте године уписала је мастер студије на Универзитету у Београду, које завршава 2017. године са просечном оцено 9,67 и брани мастер рад под насловом „Здравствени статус становника средњовековног насеља Винча –Бело брдо“. Докторске студије уписала је 2018. године на Филозофском факултету у Београду, под менторством проф. др Софије Стефановић. Од 2018. године је стипендиста Министарства просвете, науке и технолошког развоја.

2018. ангажована је као сарадник – волонтер на пројекту „Људи Лепенског вира: протоколи дигитализације биоархеолошког наслеђа“ у оквиру ког је била задужена за припрему остеолошког материјала за дигитализацију, као и за сређивање базе података везане за материјал.

Од 2019. године ангажована је као сарадник у настави на вежбама из предмета Физичка антропологија на основним студијама археологије на Филозофском факултету. Задужена је за рад са студентима на остеолошком материјалу и за припрему студената да самостално обављају антрополошке анализе скелете. Такође, учествује у студентској пракси која се реализује у Лабораторији за биоархеологију, Одељења за археологију, Филозофског факултета, Универзитета у Београду (од 2018. године).

У току 2019. године прошла је обуку за анализу микрострија на површини глеђи људских зуба на Универзитету у Аликантеу, под руководством проф. др Алехандра Ромера (Alejandro Romero, Department for Biotechnology, Faculty of Science, University od Alicante, Spain).

Јелена Марковић је као физички антрополог учествовала у анализи људских остатака са неолитских локалитета са територије централног Балкана (Лабораторија за биоархеологију, Одељење за археологију, Филозофских факултет, Универзитет у Београду). Такође, обавила је антрополошку анализу материјала са средњовековне некрополе Винча – Бело брдо (2016-2017), кремираних људских остатака са некрополе Конопиште (2018), средњовековног скелета са локалитета Власац (2019), скелетних остатака са локалитета Општина Кањижа – Гасовод, Локалитет 61 (2020), кремираних људских остатака са некрополе Мађилка (2020), људских скелетних остатака са локалититета Хртковци – Гомолава (2020).

Била је члан креативног тима за организацију и реализацију интерактивне радионице „Шта су јеле праисторијске маме и бебе?“ (2017) у оквиру Ноћ истраживача, Нови Сад (радионица реализована у оквиру ERC Birth пројекта, Институт БиоСенс, Универзитет у Новом Саду). Учествовала је у реализацији изложбе СО АРХЕО 2012 (2018) (Градски музеј Сомбор). 2019. године била је члан креативног тима у продукцији и реализацији интерактивне радионице за децу у оквиру изложбе „Наука за музеје: праисторија Сомбора и околине у светлу нових биоархеолошких истраживања“ (Градски музеј Сомбор).

**2. БИБЛИОГРАФИЈА**

Јелена Марковић, мастер археологије, бави се истраживањем људских скелетних остатака са археолошких локалитета, са посебним пољем интересовања у области мезолитско – неолитске транзиције на територији централног Балкана, која је предмет истраживања њеног докторског рада чија је реализација у току. Пре рада на докторској теми највише се бавила биоархеологији средњовековног периода. Јелена Марковић до сада је објавила један рад у рецензираниом часопису, док је један рад и прихваћен за објављивање. Такође, резултате својих истраживања изложила је на пет међународних и три домаће конференције.

**1. Марковић, Ј**; Јовановић, Ј. 2019. Здравствени статус индивидуа сахрањених на некрополиВинча – Бело Брдо. Гласник САД 35.

У овом раду приказани су резултати антрополошке анализе 50 лобања из средњовековног периода са некрополе Винча – Бело брдо (11-15. век). На лобањама су посматрани неспецифични маркери стреса (крибра орбиталија, порозна хиперостоза и хипоплазија зубне глеђи), а обављена је и дентална анализа (каријес и заживотно изгубљени зуби) у циљу реконструкције здравственог статуса и исхране ових индивиуда. Резултати су показали да већина индивидуа има лош здравствени статус, на основу велике заступљености свих неспецифичних маркера стреса. Високе стопе крибра орбиталије и порозне хиперостозе могу бити последица лоших животних услова и неадекватне исхране, али и наследних и билошких проблема. Узроци хипоплазије зубне глеђи могу бити исти, а висока учесталост указује на то да је већина индивидуа преживела неки метаболички стрес у детињству. Највећу заступљеност крибра орбиталије имају жeнeстaрoстиoд 25 дo 35 гoдинa, кojeсувeрoвaтнoбилeвишeизлoжeнeнeдoстaткугвoжђa, збoгпoрoђaja, дojeњa, појачаногкрварења, aли и претпоставкедaсувишeврeмeнaпрoвoдилe у дoмaћинству, oкoживoтињa. Велика учесталост каријеса и заживотно изгубљених зуба може бити последица исхране богате угљеним хидратима, али и лоше оралне хигијене.

2.Pendic, J., Jovanović,J., **Marković, J.,**Stefanović,S. (in press) Sharing and caring for the Bioarchaeological heritage: what to do with the 3D data in post-acquisition stage, in: Hostettler, M., Buhlke, A., Drummer, C., Emmenegger, L., Reich, J., Stäheli, C. The 3 Dimensions of Digitalized Archaeology. State-of-the-art, Data Management and Current Challenges in Archaeological 3D-Documentation, *Springer Nature AG*, Switzerland.

Овај рад се бави средствима и начинима прикупљања, складиштења и дељења 3Д база података великих археолошких збирки, користећи као пример антрополошку колекцију са локалитета Лепенски Вир. Рад указује на велики потенцијал израде 3Д дигиталних модела антрополошког материјала, који омогућавају приступ костима већем истраживача, будући да је физички приступ материјалу често ограничен. Такође, разматрају се и могућности које дигитални каталог пружа за интеракцију са широм јавношћу.

**Учешће на домаћим и међународним конференцијама**

**Marković, J.,** Jovanović, J., de Becdelievre, C., Stefanović, S., Romero A. 2020. Dietary habits and Neolitization in the Central Balkans through dental buccal-microwear and isotope analysis. 26th EAA Virtual Annual Meething, 24-30. 8. 2020.

Pendić, J., Jovanović, J., **Marković, J.**, Stefanović, S. 2019. People of LepenskiVir: sharing and caring for the 3D osteaoarchaeological record. 25 th EAA Annual Meething, 4-7. 9. 2019.

Jovanović, J., **Marković, J.**, de Becdelievre, C., Romero, A., Stefanović, S. 2019. Diet-related strategies of Early Neolithic communities along the Danube and its vicinity: from the Danube Gorges through southern part of Great PannonianPlain. Prehistoric Communities along the Danube, 28-30.11.2019, Osijek, Croatia.

**Marković, J**., Romero, A., Stefanović, S. 2019. Dental buccal microwear and dietary strategies in the Early Neolithic of southeast Europe. 1st Conference on the Early Neolithic of Europe, 6-8.11. 2019, Barcelona.

**Марковић, Ј.**; Ромеро, А.; Стефановић, С. 2019. Анализа микрострија на глеђи људских зуба из периода мезолитско – неолитске транзиције са територије Централног Балкана и Јужног дела Панонске низије. XLII скуп Српског археолошког друштва, 30. Мај – 1. Јун 2019. године, Неготин.

Pendić, J., Jovanović, J., Stefanović, S., **Marković, J**. 2018. People of LepenskiVir: first results of developing guidelines for digitalization of osteoarchaeological record. 6th scientific conference Methodology and Archaeometry. Zagreb, Croatia, 6-7.12.2018.

**Marković, J.,** Novotna, A., Živaljević, I., Kojić, S., Petrović, B., Đorđević, A., Stefanović, S. 2018. Interdisciplinarni pristup analizi spaljenih ljudskih ostataka: primer nekropole sa lokaliteta Konopište. XLI skup Srpskog arheološkog društva, 30. Maj – 2. Jun 2018. godine, Beograd.

**Марковић, Ј**.;Јовановић, Ј. 2017. ЗдравственистатусстановникасредњовековногнасељаВинча – Белобрдо. XL скупСрпскогархеолошкогдруштва, 5.-7. Јун 2017. године, Београд.

На основу анализе научних радова и остале поднете документације, Комисија сматра да Јелена Марковић испуњава услове предвиђене *Законом о научно-истраживачкој делатности* за стицање звања ИСТРАЖИВАЧ САРАДНИК и предлаже Наставно-научном већу Филозофског факултета Универзитета у Београду да утврди испуњеност услова за избор Јелене Марковић у звање ИСТРАЖИВАЧ САРАДНИК.

Београд, 10. април 2021. Комисија

проф.др Весна Димитријевић

проф.др Софија Стефановић

проф. др МаркоПорчић

проф. др Бојан Петровић, Медицински факултет у Новом Саду