НАСТАВНО – НАУЧНОМ ВЕЋУ

ФИЛОЗОФСКОГ ФАКУЛТЕТА

УНИВЕРЗИТЕТ У БЕОГРАДУ

На својој редовној седници од 01. 04. 2021. године, ми доле потписани изабрани смо у Комисију за избор др Мелине Рокаи, научног сарадника, у научно звање вишег научног сарадника. После пажљивог разматрања радова кандидата и осталих услова, имамо част да Већу поднесемо следећи

**И З В Е Ш Т А Ј**

**Биографски подаци**

Др Мелина Рокаи рођена је 10. априла 1985. године у Београду. На Филозофски факултет у Новом Саду, на Одсек за историју, уписала се школске 2005/2006. године и студије је завршила пре рока као студент генерације са просечном оценом 9,76. Дипломски рад одбранила је са оценом 10 (десет). Награђена је као студент генерације. Дипломске-мастер студије историје завршила је на Универзитету у Оксфорду као стипендиста Фонда за младе таленте. Докторске студије историје уписала је 2009. године на Одељењу за историју Филозофског факултета Универзитета у Београду. Све предвиђене испите на докторским студијама положила је са просечном оценом 10,00. У децембру 2013. године одбранила је докторску тезу под називом *Елизабета Силађи (1410-1483)*. Током докторских студија била је стипендиста Министарства просвете, науке и технолошког развоја и као стипендиста-докторанд била је ангажована на пројекту *Српска држава и друштво у изворима средњег века* (евидециони број 147024, руководилац проф. др А. Веселиновић).

Од марта 2015. године, др Мелина Рокаи била је ангажована као истраживач сарадник на пројекту Министарства просвете, науке и технолошког развоја Републике Србије, *Модернизација западног Балкана* (евиденциони број 177009, руководилац проф. др Н. Самарџић) и у том својству је била запослена на Филозофском факултету у Београду. Од 27. октобра 2016. године, др Мелина Рокаи је ангажована на истом пројекту (*Модернизација западног Балкана*, бр. 177009) и у истој институцији у звању научног сарадника. Др Мелина Рокаи је била руководилац потпројектног задатка у оквиру пројекта *Модернизације западног Балкана*, који се тиче улоге и слике жене у модернизацијским процесима.

У периоду од 2014 до септембра 2017. године (до краја програма), др Мелина Рокаи била је члан COST Action *IS 1301 New Communities of Interpretation: Contexts, Strategies and Processes of Religious Transformation in Late Medieval and Early Modern Europe*, у чијем раду Организационог и Извршног комитета је учествовала у својству заменика (MC Substitute). Учестовала је и у раду пленарних седница током састајања и активно је учествовала у раду радне групе бр. 2 (WG 2) у оквиру COST Action IS 1301. У периоду од избора у научно звање научни сарадник, др Мелина Рокаи је постала члан историјског друштва *Balkan History Association* [*https://www.balkan-history.com/about-us/members/*](https://www.balkan-history.com/about-us/members/)*.* Кандидаткиња је и члан МТА Külső Köztestület (спољно тело Мађарске академије наука).

У овом периоду, др Мелина Рокаи је постала и члан уређивачког одбора часописа *Hiperboreea (ISSN 2166-3548, E-ISSN 2166-3556)*, који издаје *Penn State University Press,* [*https://www.psupress.org/Journals/jnls\_HPBA.html*](https://www.psupress.org/Journals/jnls_HPBA.html) и који је индексиран у: *Web of Science* Core Collection: Emerging Sources Citation Index, European Reference Index for the Humanities and Social Sciences (ERIH PLUS), Scopus, Central and Eastern European Online Library (CEEOL). Др Мелина Рокаи је члан уређивачког одбора часописа *Београдски историјски гласник* (M51), који издаје Одељење за историју, Филозофског факултета Универзитета у Београду ISSN 2217-4338, од броја 6 и секретар је истог часописа од броја 6 до данас.

**Научни резултати и њихово публиковање**

Научне резултете, остварене у периоду од последњег избора до данас, приказаћемо овде по категоријама.

**Књиге у категорији М 41**

**Melina Rokai, *The British and Balkan Woman: British Perceptions of Balkan Women and their Femininity in the Long Nineteenth Century (1789-1914)*, Čigoja štampa, Beograd 2017.**

Монографија је настала као продукт истраживања на пројекту *Модернизација западног Балкана*, финансираног од стране Министарства просвете, науке и технолошког развоја Републике Србије. Књига је писана на енглеском језику, како би била доступна и међународној научној заједници и садржи 7 (седам) аутоцитата у неопходним категоријама да би се категоризовала као монографија од изузетног националног значаја. Монографијапредставља јединствену студију о стварању слике балканске жене у свести Британаца од друге декаде осамнаестог века, током деветнаестог па све до почетка двадесетог века и њеном утицају на политику водеће светске империје у овом делу света.

Са темом нераскидиво повезана је доминантна идеја о жени и женствености, чији се историјски значај овде истражује, као најбитнијим појмовима британске културе од осамнаестог века, а нарочито током викторијанског периода, која представља културне обрасце британске средње класе у успону. Жена је сматрана аксиомом и представником своје друштвене групе и њени недостаци су вишеструко приписивани мушкој популацији. Истовремено, у британској културној сфери владало је мишљење да је положај жене у народу мерило модерности тог народа. Схватане и посматране као саставни елемент геополитике једне културе, британски посетиоци стварају слику о жени са Балкана гледајући их кроз призму оријентализма или модернизације. Британска јавност имала је снагу да утиче на спољну политику своје земље према Османском царству. Тај утицај био је условљен идејом модерности и модернизације. Слика балканске жене створена у свести британских посетилаца постаје кључни елеменат меке моћи балканских народа за добијање независности. Истраживање се базира на савременим путописним наративима, дипломатској кореспонденцији, чланцима из новина и часописа, као и држаним јавним предавањима, који су методолошки обрађени првенствено теоријама студија оријентализма и балканизма Едварда Саида и Марије Тодорове.

Прва три поглавља монографије деконструишу три технике кроз коју су посматране модерност и европска припадност жена Балкана, па тако: као становица Балкана из прошлих времена у имагинацији путописаца (темпорализација), затим кроз идеал викторијанске женствености и њеног недостатка код њих (десексуализација), и кроз идеју измученог женског тела и оскрнављене женствености, као жртве турске агресије, које је британска јавност морала да спаси (виктимизација). Kонструкција слике балканске жене је зависила од родне припадности и од политичког опредељења путника. Стога се у књизи дочарава разлика у мушком и женском погледу на жене са Балкана, али и узајамно дејство конзервативне и либералне британске политичке опције на стварање ове перцепције. Наредна пет поглавља баве се британским перцепцијама Гркиње, Румунке, Српкиње, Бугарке и Албанке и анализирју промене у перцепцији у периоду од почетка осамнаестог до раног двадесетог века, демонстрирајући како су физички изглед, одећа, сексуални морал и положај жене у балканским друштвима учествовали у изградњи те перцепције. Девето поглавље има за тему перцепцију краљица, принцеза и виђених дама владајућих династија Србије, Румуније, Црне Горе и Грчке, коју су конструисали првенствено дипломате и њихове супруге, а које су виђене као иницијатори и представнице модернизационих процеса у региону. У деестом поглављу се анализира слика Балканске жене од стране Британки, издвајајући родни аспект епистемолошког метода.

**Мелина Рокаи, *Краљева мајка Елизабета Силађи (1410-1483),* Utopija, Beograd 2017.** Монографија предствља прву историјску биографију која први пут у историографији анализира живот, дело, политичке, друштвене и културне активности Елизабете Силађи и културу колективног сећања од петнаестог века до садашњег доба на ову моћну племкињу петнаестовековне Угарске, чији се утицај осетио и на подручју централне, источне и југоисточне Европе. Монографија је производ истраживања на пројектима *Модернизација западног Балкана* (од марта 2015. год) и *Српска држава и друштво у извориам средњег века* и представља публиковану докторску дисертација са више од једне трећине додатих нових, у дисертацији непристуних информација (како у тексту монографије, тако и у библиографији и напоменама и прилозима), које квалитативно и квантитативно употпуњују монографију. До нових информација ауторка је дошла током нових истраживања. Заснована је на необјављеној архивској грађи из архива у Будимпешти, Венецији и Минхену.

Монографија има за циљ да осветли личност Елизабете Силађи, једне од нјазначајнијих жена свога доба, њен живот, дело, значај њених активности, као и успомене на њих користећи се мултидисциплинарним приступима. Елизабета Силађи, супруга Јанка Хуњадија и мајка ренесансног краља Угарске, може се сврстати међу најзначајније жене своје епохе. Петнаести век у Европи био је обележен турбулентим догађајима у чијем центру су биле многе жене племенитог порекла. Елизабета Силађи, по активном учешћу у политичким догађајима није заостајала. Не зна се много о Елизабетиној младости и о њеном браку са Јанком Хуњадијем. Она постаје видљива за историју после њеогве смрти и егзекуције старијег сина, када је успела да ослободи Матију из заточеништва и да га постави на престо Угарске. Елизабета је у улози краљеве мајке остала утицајна личност у краљевству, иако не у истој мери. Њен утицај се у културно-религиозном и друштвеном животу наставио у ктиторским активностима, управљању бројним поседима, као и у одгоју унука Иваниша Корвина. Иако су нове информације присутне у свим деловима књиге, њихов највећи део односи се на историју колективног сећања на Елизабету Силађи, чија се снага види у његовом интензитету и свеобухватности, без обзира на непостојање до сада стручне биографије о њој. Тако, у Будимпешти постоји споменик њој посвећен, алеја и гимназија које носе њено име. Њен лик се налази на марки у серијалу посвећеној шест најважнијих жена мађарске историје издатих од Мађарске краљевске поште, а марка са њеним ликом је била у оптицају и у деловима југоисточне Европе под мађарском окупацијом током Другог светског рата. Њен лик је оставио траг у ликовној уметности и књижевности, позоришној и сценско-музичкој уметности, где су је до дан-данас играле највеће оперске диве, а фрагментарно и у немом филму снимљеном у српској продукцији. Овом студијом је установљено да се она помиње више у предањима и народној поезији околних народа него Мађара. Ова биографија је осветлила непознате и неповезане историјске податке и успела да промени поједина, нетачна схватања и на нов начин презентује значајан историјски женски лик на преласку средњег века у епоху ренесансе.

**Радови из категорије М 14**

Melina Rokai, “Proizvodnja srijemskog vina i daljinska trgovina njime u XV stoljeću”, *Vino i vinogradarstvo u povijesti Slavonije, Srijema i Baranje: Zbornik radova znanstvenog skupa*, (ur.) Milan Vrbanus, Hrvatski institut za povijest Podružnica za povijest Slavonije, Srijema i Baranje, Slavonski Brod – Erdut, 2020, 85-94.

Узимајући у обзир до сада један у целини необјављен документ – једно кратко писмо из 1407. године, које се чува у архиву у Кошицама у Словачкој и према коме су Судије Сремске Каменице и оба Петроварадина потврдили пред Опатијом у овом месту да су двојица кошичких грађана платили вино, које су купили од овдашњих винара, овај рад доноси нове погледе у сагледавању производње вина на тлу Срема, али и трговине на даљину овим вином у петнаестом веку. Наиме, иако је производња вина на тлу Фрушке горе добила замах са доласком француских монаха Цистерцита у четрнаестом, тек са њиховим световним наследницима током петнаестог века да се приметити даљинска трговина сремским (фрушкогорским) вином. Тако се могу издвојити два правца даљинске трговине овим вином, који су везивали Срем са северном Европом: 1)узводно дунавом до Пожуна, Беча и немачких подунавским градова и 2) низводно до ушћа Тисе у Дунав код Сланкамена, па одатле до луке у јуисточној Угарској и копном до Кошица и одатле до Пољске.

Melina Rokai, “Christine de Pizan, Anne of France, and Political Thought without Gender Boundaries in the Long XV Century”, *Наука без граница III : [****међународни тематски зборник****]*. *3, Историја света и уметности*, Филозофски факултет Универзитета у Приштини са привременим седиштем у Косовској Митровици, 2020, 259 - 276.

Петнаести и шеснаести век обележила су дела која су расправљала о тзв. женском питању, а две најпознатије жене овог доба које су учествовале у расправи биле су Кристина Пизанска (1364-1430) и Ана од Француске (1461-1522), ћерка Луја XI и Војвоткиња од Бурбона. У есеју се истражује њихова представа о међусобној повезаности положаја жене и политичке мисли и са тим повезане идеје о женској власти. Значајно је што је овим радом показано да су обе ауторке у својим делима расправљале о владавини савршене принцезе на врло сличан начин: спајајући моралистички тон са политичком мишљу, Кристина Пизанска и Ана Француска су у својим делима створиле идеју о идеалној принцезу, која је требало да има квалитете који би јој омогућили способност владања и преговарања о дометима власти.

Melina Rokai, “The Mother of the Dynasty, a Skillful Villainess, a Pious Benefactress, a Reluctant Conspirator or a Bourgeois Grandmother: the Changing Vision of Lady Margaret Beaufort (1441/3-1509)”, *Istorie, cultură şi cercetare IV* (ur.) Dumitru-Cătălin Rogojanu, Gherghina Boda, Cetatea de Scaun, Targoviste 2020, 36 - 53.

У чланку се анализира променљивост представе о Лејди Маргарет Бофорт (1441/3-1509), грофице од Ричмонда и Дербија, мајке краља Хенрија VII, оснивача династије Тјудор у делима њених савременика, али и каснијих нараштаја. Перцепција њених политичких активности током Ратова ружа, које су држане за пресудне у довођењу њеног јединог сина на енглески престо, као и њен утицај на Хенрија VII током његове владавине све до његове смрти, се мењала у наративима између петнаестог и двадесетог века. Значај рада се огледа у околности што, за разлику од ранијих сагледавања ове проблематике, он узима у разматрање факторе који су утицали на стварање несталне представе о Маргарет Бофорт у временима у којима су аутори доносили суд о истима.

Melina Rokai, “The 15th-century Bosnia and endeavors for its inclusion into the Western Europe of the time”, *Istorie, cultura, si cercetare III*, (ур.) Dumitru-Catalin Rogojanu, Gheorghina Boda., Cetatea de Scaun, Targoviste 2019, 49 - 65.

Покушај интеграције Босне, као земље мађарске круне, у западну Европу одвијао на начин који се може схватити као низ паралелних токова, који се анализирају у овом раду. То су пре свега успостављање поуздане особе на челу босанске државе, која би прихватила интегративну улогу мађарске круне у одржавању Босне у политичкој сфери Запада, затим миграције становништва с тих подручја у Мађарску, где су сопственим напорима настојали да остваре прилично успешну интеграцију у западну Европу у политичком, верском и културном погледу, али и папинство, као алтернатива читавом овом процесу, против које су били Угарски краљеви. Процеси интеграције достигли су свој врхунац током ратова владавине краља Матије Корвина.

Melina Rokai, P. Rokay, “A „heretici comburantur”-tól a „cuius regio eius religio”-ig (Három évtized Magyarországvallás- és egyháztörténetében: 1525-1556)”, *Urbs, Civitas, Universitas. Ünnepi tanulmányok Petrovics István 65. születésnapja tiszteletére*, Szegedi Tudományegyetem Középkori és Kora Újkori Magyar Történeti Tanszéke, pp. 225 - 234, 2018.

У раду се истиче како су поборници оштрих мера према јеретицима, заговорници њиховог прогона и спаљивања с почетка Лутерове Реформације, три деценије касније, они сами или њихови непосредни наследници постали најватреније присталице и заштитници управо прогоњених Лутеранаца. Такав првобитни став је на први поглед несхватљив, јер није било утицаја на политичко вођство. Међутим, фанатична жестина којом су ниже племство, које је представљао Иштван Вербеци и део олигархије (посебно црквене), захтевали смртну казну за јерес може се објаснити околношћу што је реформаторски покрет борбу против Турака, која је била од виталног значаја за народ Мађарске, прогласио бескорисном и, штавише, супротном Божјим заповестима. 28. новембра 1545. основана је Саксонска лутеранска црква следећи Лутерово учење.

Melina Rokai, “The Conceptualization of Serbian Women’s Modernity in 19th Century British Travelogues”, *Modernity in Central and South-Eastern Europe. Ideas, Concepts, Discourses*, RAO Publishing, Bucharest 2018, 209 - 237.

Ослањајући се на методолошки приступ концептуалне историје Рајнхарта Коселека (Reinhart Koselleck**)** и идеју *Zeitgeist*-a, у раду се истражује концептуализација концепта модернизације српске жене у британској путописној литератури током деветнаестог века. Како би се овај цељ и остварио, у раду се анализира и начин на који су писци схватали с једне стране модерност као концепт, а са друге како су конструисали модерност код припадница свога народа. Имајући ово у виду, могу се издвојити два нивоа концепта модерности који је настао у британским тзв. путописним наративима. Један ниво је био резервисан за оно што је виђено као традиционална-српска одлика у животу жене, док је други био везан за детаље женског живота за које су сматрали да су остаци османског културног утицаја. Оба нивоа су указивала на потребу за убрзањем устаљених традиција ка неопходној модернизацији.

Мelina Rokai, “Ustanak Vata Tejlora i buna Đerđa Dože (paralele i razlike)/ Watt Tyler Felkelése És Dózsa György Lázadása (Párhuzamok és eltérések),” *Dózsa György = Ђерђ Дожа : a 2014. november 21-én és 28-án Nagykikindán és Makón megtartott nemzetközi tudományos értekezlet tematikus tanulmánykötete =* ***тематски зборник радова*** *са међународне научне конференције одржане у Кикинди и Макоу 21. и 28. новембра 2014. године : 1514-2014*, Ново Милошево 2017, 147 - 155.

У раду се проналазе сличности и разлике између устанка Вота Тејлора и сељачке буне Ђерђа Доже у односу на владајуће структуре. Сличности се могу видети у положају сељака у обе земље, који је условио њихов отпор рефеудализацији, затим у ратном искуству обојице вођа, без обзира на њихово друштвено порекло, као и у њиховој судбини, па чак и у програму устаника. Такође, постоји извесна сличност у структури идеолога – припадници нижег свештенства. У обе земље жртве устанака су били и прелати: чанадски бискуп и кантерберијски надбискуп. Архивалије су биле колатералне жртве оба устанка, јер су биле уништаване. Оно по чему се разликује је ток устанака и резултат истих: Енглески побуљеници су продли у Лондон и обезбедили лични контакт и преговоре са Ричардом II који су се показали успешни, док је буна Ђерђа била угушена.

М. Рокаи, “Time and Temporality in Accounts of Nineteenth Century British Travellers on Balkan Women”, *Time and Culture/ Temps et culture*, Bucureşti: Editura Universităţii din Bucureşti 2016, 379 - 393.

Полазећи од корелације између парадигме модерности и између трансформације времена и простора кроз историјску прошлост, с једне стране, и постојања семантичких маркера прошлости у антроплошкој студији Јоханеса Фабијана са друге стране, овај рад анализира темпорализовану слику жена са Балкана у наративима британских путописаца и дипломата током деветнаестог века. У перцепцији друштава балканског полуострва, створеној у путописним наративима, темпорализација се најбоље може уочити у перцепцији жена, пре свега због споријег напретка у трансформацији општих карактеристика женског живота, што је било супротно британском искуству пионира еманципације жена. Темпорализација је у овом случају двослојна, јер су жене упоређиване са британском идејом жена античког Балкана и са идејом оријенталне жене, а како би се нагласио заостатак у прогресу.

Melina Rokai, P. Rokay, „János Maróti and the Council of Constance“, *Das Konzil von Konstanz und Ungarn*, Universitat Debrecen- Umgarische Akademie der Wissenschafte 2016, 131 - 135.

У раду се анализира улога Јована Маротија првенствено током Концила у Констанцу, где је успео да од протупапе, Јована XXIII, добије привилегије за цркву на својим поседима у Срему, пре свега за Марот и прати се судбина овог успеха по успону папе Мартина V, као и по Маротијевом заробљавању од стране Турака. Тако, 1424. године Мароти обратио Мартину V са захтевом да потврди булу свог пертходника, папа је то одобрио, што се види из околности да је право наплаћивања десетине на имању породице остало под породичном јурисдикцијом све до 1466. Мартин V је Јовану Маротију одобрио и духовне милости, не само материјалне, па је добио потпуни опрост за себе и супругу и одобрено му је да изабере исповедника. Дихотомија између световних и духовних захтева током и у годинама после Концила, нарочито током крунисања Сигисмунда за Цара, осликава промењен однос између папства и царства.

Melina Rokai, “The Contribution of a Family of South Slav Origins to Hungarian Humanism. The Case of Erszébet Szilágyi’s Cousins”, *Micae Medievales V*, ELTE BTK, Budapest 2016, 193 - 202.

У раду се анализирају два повезана питања: једно се односи на питање белешке о власништву у Jеванђељу из једанаестог века на грчком језику, које се налазило у поседу Јануса Панонијуса, бискупа Печуја, а коју је направио рођак Елизабете Силађи, песник мађарске Ренесансе, Петер Гаразда. Из белешке, начињене делимично грчким писмом на грчком језику и грчким писмом на латинском се закључује да је Гаразда дао Јеванђеље Панонијусу око 1465. када су се срели у Ферари. Друго питање се односи на колекционаре кодекса, укључујући Петера Гаразду, али и друге савремене песнике и савремено високо свештенство. Сам Гаразда је током боравка у Италији сакупио довољно књига да направи своју библиотеку. Анализа ова два повезана питања пружа сведочанство о постојању лаика хуманиста који су били у могућности да поседују Јеванђеље и највероватније су били способни да га читају.

**Радови из категорије М 24**

Melina Rokai, “Constructing a Traitor: the Case of Guichard of Troyes, the Nominal Bishop of Bosnia in the Early 14th Century”, *Anali Pravnog Fakulteta*, Pravni fakultet Univerziteta u Beogradu, vol. 68, no. 1, 2020, 68 - 87.

Гишар епископ Троа, премештен је 1314. године из уносне епископске столице Шампање у епископалну столицу Босне са седиштем у Ђаковару (данашње Ђаково, Хрватска). Ово је била последица дуготрајног суђења, које је збунило и савременике и историчаре, а које је укључивало прегршт оптужби - највише за: велеиздају, убиство краљице и њене мајке вештичарењем, јерес. Како би се схватио начин конструкције издајника у Гишаровом случају, у раду се испитују концепт издаје за коју је суђено Гишару, затим особине изван оптужби и депонованих сведочења сведока, пре свега: социјалне, верске и правне трансформације тога доба, затим сличности са савременим суђењима Темпларима и преминулом папи Бонифацију VIII. Тиме је олакшано схватање елемената који граде концепт издаје и разумевање савремених појмова и институција које су то дозвољавале.

Melina Rokai, ”"Pannonia" in the Writings of 15th/16th-Century Humanists: Petrus Ransanus, Antonio Bonfini, Nicolaus Olahus and Paulus Gregoriancz”, *Lucida intervalla*, no. 46, 2017, str. 145 - 160.

У раду се разматра како се појам античке Паноније преносио из античких извора, преко списа четворице хуманиста, да би доспео у модерно време. Значај рада се огледа у томе што нуди опцију у идентификацији аутора непознатог извора из кога је Рансанус црпео своја сазнања о Панонији, познат само као Елиниус. Анализом се показало како је копирањем информација о Панонији из античких извора дошло до реконструкције самог појма, али и стварања перцепције о овом дела Европе, те како се иста користила у савременом политичком контексту. Олах је представник ове последње праксе, с обзиром да је користио дескрипције античких монумената у регији, како их је већ он замишљао, како би остатку (Западне) Европе нагласио културну вредност Паноније и што је стварало потребу да се ово подручје ослободи од Турака.

Melina Rokai, “Impossible escape: Inquisitor Jacques Fournier and the trials of the Cathars at the end of their existence in Languedoc”, [*Anali Pravnog fakulteta u Beogradu*](http://scindeks.ceon.rs/JournalDetails.aspx?issn=0003-2565), 2017, vol. 65, br. 4, str. 124-134.

Имајући у виду постојање мултидисциплинарног приступа aнализи случајева садржаних у *Регистру* Жака Фурнијеа*,* претходне карактеристике инквизиторског процеса као судског процеса, затим студије о раду инквизиторских трибунала, које се заснивају на текстуалној анализи инквизиторских регистара и студије које се баве стварањем државног апарта у Европи касног средњег века, у раду се полази од парадигме Мишела Фукоа знање-моћ и стварања „другога“, да би се истражиле промене у систему суђења за јерес на анализи три случаја најмање повезана са јеретичком догмом. Дошло се до закључка да је: рани почетак централизације средњовековне Француске олакшао промене у инквизиторском процесу и да је инквизиција почела да дела (укључујући и мисли), која раније нису сматрана јеретичким, сматра таквима, повезавши неприхватљиво друштвено понашање са елементима јеретичких веровања.

**Радови из категорије М 51**

Melina Rokai, “Charles XII, the Swedes and Belgrade”, *Beogradski istorijski glasnik*, no. 11, 2020, 109 - 126.

Овај рад има за циљ да попуни празнину у српској историографији и указује се на досад непознат податак из итинерара Карла XII са похода против руског цара Петра I Великог из Османског царства, када је после бике код Полтаве 1709. године планиран његов повратак за Шведску преко Београда. Експедиције Карла XII су детаљно истраживане, али првобитни план да се Карло XII врати кући преко Београда остао је непознат у након повратка у матичну земљу. Изузетак је књига мађарског историчара Аладара Балагија. Базирајући своја истраживања на савременим изворима, темељито се позабавио тим питањем. Међутим, његова открића су вероватно остала непозната не-мађарској читалачкој публици, као и научницима због језичке баријере.

Melina Rokai, “British Travel Narratives on the Balkans from the 18th until the Beginning of the 20th Century and Their Perception of the Ethnic and Religious Groups Without the Nation State”, *Beogradski istorijski glasnik*, no. 10, 2019, 123 - 137.

Рад има за циљ да попуни празнину у студијама британске перцепција етничких и верских група у европском делу Османског царства, које нису у једном тренутнку створиле националне државе из његових делова, без обзира на околност постојања плеторе студија које се односе на британску перцепцију Балкана. Од 18. до почетка 20. века, британски посетиоци, утицајни на стварању домаћег јавног мњења, користили су перцепције како би оправдали или дискредитовали идеју о независности бројних словенских и православних народа од Османског царства. У овом раду се истражује како је перцепција ’других народа Османског царства’, који нису створеили националну државу из његових остатака, утицала на виђења британских ствараоца јавног мњења на поменуту борбу.

Melina Rokai, “Between Enmity, Rivalry and Alliance: Half a Century of the Swedish- Ottoman Relations”, *Beogradski istorijski glasnik*, no. IX, 2018, 73 – 92.

У раду се истражује и представља променљива природа дипломатских, војних и политичких односа између Шведске и Османског царства у седамнаестом веку, при чему се обраћа пажња на пола века контаката између две државе, као и на специфичности које су обележиле њихову интеракцију - превасходно везе и кооперације Шведске са Kнежевином Трансилванијом и њеним протестанским кнезовима, а нарочито са владајућом породицом Ракоци, за време Тридесетогодишњег рата и у период после склапања Вестфалског мира. У раду се надаље проматра однос краљице Кристине према ове три земље, као и њена континуирана антисосманска политика и њен утицај на политику европских сила у годинама после абдикације, а како би се добила што шира слика о шведско-турским односима и променама у њима.

Melina Rokai, “A British Womanʼs View on the "Osmanli" Women in the Late Nineteenth Century”, *Beogradski istorijski glasnik*, no. 8, issn: 2217-4338, 2017, 101 - 115.

Овај рад анализира специфичну, ако не и једниствену перцепцију османске жене, коју је Луси М. Гарнет конструисала у својим путописним и прото-етнолошким делима, позивајући се на модернизацијске и европиезацијске процесе, који су карактерисали реформе Царства у том периоду. Луси М. Гарнет је једна од ретких британских путника у Османском царству, која је британској јавности понудила слику османске жене у временима када су велики делови царства добили независност и када је хришћанска жена постала фокус оних путописа који су уопште и спомињали жене региона. Може се закључити да Луси М. Гарнет није подржавала утицај танзиматских реформа на друштвени и културни живот османске жене, не слажући се са оним што се сматрало побољшањем кроз ‘европејизацију’ својих становника.

Мелина Рокаи, “Re-Examining the Role Women of the French Revolution Adopted in Creation of the French Revolutionary State”, *Beogradski istorijski glasnik*, no. 7, 2016, 117 - 130.

У раду се сагледава улога жена Француске револуције у стварању Француске револуционарне државе, узимајући у обзир њихову друштвену припадност, затим став мушкараца о женама, виђених као родна група, која је захтевала да им се доделе сва грађанска права, као и мишљења самих жена о могућности добијања политичке моћи и једнакости. Да ли је то улога грађанина без грађанског права, или улога поданика? Улога жене током Револуције се трансформисала тако да је њихова улога и у држави била доведена у питање. Француске револуционарне жене узеле су улогу грађана у активностима у Француској током Револуције, без обзира што су биле формално искључене из дефиниције грађанина у оба устава од 1791. и од 1793. Себе су сматрале грађанкама, које заслужују сва грађанска права, која су била обезбеђена мушкарцима.

Из кратког приказа објављених радова може се закључити да се др М. Рокаи бавила резличитим темама, али да превлађују тзв. Родне студије историје. Од своје докторске дисертације она настоји да осветли положај и улогу жене у различитим друштвима и различитим епохама. Она се успешно креће кроз ове студије од 13. до 20.века, посебно истражујући улогу жене на Балкану од средњег века, преко османског периода до савременог доба. Овакву врсту студија је и те како оправдано истраживати управо на начин како је томе приступала Мелина Рокаи. Овакав приступ јој је омогућило то што је била у могућности да обави истраживања у више европских архива и библиотека (Будимпешта, Венеција, Лондон, Београд да поменемо само неке). Из површног увида у објављене резултате види се да их је кандидаткиња пласирала на различите начине и у различитим земљама региона и Европе, рушећи и на тај начин многе историографске баријере и повезујући европску историографију са српском. Бавећи се истраживањима на описани начин Мелина Рокаи је формирала себе у јединственог стручњака на нашем простору, који се успешно бави истраживањима од позног средњег века до новог доба. У нашој историографији су веома ретки стручњаци оваквог профила. Знање старих језика (латинског) и модерних, посебно мађарског, омогућило јој је овакав свестран приступ изворима у архивама и библиотекама региона и Европе.

Др Мелина Рокаи је активно популаризовала своја истраживања кроз јавна предавања, учешће на научним скуповима међународног карактера. Била је активна и у развују историографије кроз ангажман у научним часописима и зборницима као члан Редакција или Уређивачких одбора. Дала је свој допринос и учешћем у комисијама за одбрану мастер радова.

**Закључак**

На основу предходне анализе радова и квалитативне оцене истих, као и квантификације радова (стекла је више бодова од потребних за избор научног саветника - 96), али и оцене утицајности и доприноса српској и европској историографији Комисија иам част да једногласно предложи да се **др Мелини Рокаи додели научно звање ВИШИ НАУЧНИ САРАДНИК.**

У Београду, 12. 04. 2021.

Комисија

Др Синиша Мишић, редовни професор

Филозофски факултет, Београд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Председавајући и писац Извештаја)

Др Никола Самарџић, редовни професор

Филозофски факултет, Београд

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Владан Гавриловић, редовни професор

Филозофски факултет, Нови Сад

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_