УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

НАСТАВНО НАУЧНОМ ВЕЋУ

Одлуком Наставно-научног већа Филозофског факултета у Београду од 19.02.2021. године изабрани смо у Комисију за писање извештаја за избор Луке Николића у истраживачко звање ИСТРАЖИВАЧ - САРАДНИК.

Након анализе поднете документације и радова кандидата Комисија подноси већу Филозофског факултета следећи

И З В Е Ш Т А Ј

Лука Николић рођен је у Београду 13.12.1993. године. Завршио је основну школу „Веселин Маслеша“ у Београду као и XIIбеоградску гимназију. Основне академске студије уписао је на Филозофском факултету у Београду 2012. године на студијском програму Педагогија. Овај ниво студија (обима 240 ЕСПБ) је завршио 03.09.2016. године, са просечном оценом 8,81. Мастер академске студије педагогије(обима 60 ЕСПБ) завршио је на истом Факултету 22.09.2017. године, одбранивши завршни рад под насловом „Медијска писменост средњошколаца“ (са оценом 10). Oствариoje укупну просечну оцену 9.80 на мастер студијама. Докторске студије педагогије уписао је 10.01.2018. године током којих је до сада остварио просечну оцену 9,83. Пријавио јетему докторске дисертације под називом „Професионална аутономија наставника и њихови ставови о аутономији ученика у настави“уз менторску подршку проф.др Александра Тадића и проф. др Милана Станчића.

Од 30.06.2018. до 31.12.2019. године био је укључен у звању истраживача-приправника на пројекат ,,Модели процењивања и стратегије унапређивања квалитета образовања у Србији“ (ОИ 179060, 2011-2018), Института за педагогију и андрагогију Филозофског факултета у Београду,који финансира Министарство просвете и науке Републике Србије. Учествовао је у пројектним тимовима Одељења за педагогију и андрагогију у изради предлога пројеката у конкурсним програмима Фонда за науку Републике Србије „Програма за изврсне пројекте младих истраживача – ПРОМИС“ и програма „Идеје“.

Поред ангажовања на пројектима и у раду Института и Одељења за педагогију и андрагогију, од октобра 2018. године обавља функцију секретара часописа „Настава и васпитање“ у издаваштву Педагошког друштва Србије и Института за педагогију и андрагогију. У 2020. години учествовао је и у ко-модераторском тимуу оквиру сусрета под називом „Искуства подршке учењу деце и младих током COVID кризе“ у организацији МПТНР и UNICEF-а.

Одлуком Наставно-научног већа Филозофског факултета Универзитета у Београду донетој на редовној седници одржаној 27.06.2019. године Лука Николић је ангажован у својству докторанда у настави на предметима из области опште педагогије за 2019/20. годину и учествује у реализацији предмета *Увод у педагогију, Општа педагогија, Савремени педагошки правци* (ОАСПедагогије)*и Основи педагогије* (ОАСАндрагогије).На истим предметима кандидат је, одлуком Наставно-научног већа од 25.09.2020.године, ангажовану настави и у 2020/21. години.

Лука Николић учествовао је и излагао на међународној конференцији *„Програмске (ре)форме у образовању и васпитању – изазови и перспективе“* (20. маја 2019. године на Учитељском факултету Универзитета у Београду) као и на научно-стручном скупу „ *Партиципација у образовању: педагошки (п)огледи“* (24. и 25. јануара на Филозофском факултету Универзитета у Београду) у оквиру *Сусрета педагога*у организацији Одељења за педагогију и андрагогију Филозофског факултета и Педагошког друштва Србије.

У свом досадашњем истраживачком раду Лука Николић је објавиоследеће радове:

Николић, Л. (2019). Идеолошке карактеристике реформе законодавног оквира у Србији (2000-2018). У З. Опачић, Г. Зељић, А. Петровић и С. Полић (ур.), *Програмске (ре)форме у образовању и васпитању – изазови и перспективе* (стр. 146). Београд: Учитељски факултет. [М34]

Николић, Л. (2019). Утицај социо-економских чинилаца и образовних пракси на развој даровитих студената у Србији. *Педагогија*, *74*(3), 306-319. [М53]

Тадић, А. и Николић, Л. (2020). Еманципаторска педагогија и партиципативне образовне праксе. У Л.Радуловић, В.Милин и Б.Љујић (ур.), *Партиципација у образовању педагошки (п)огледи* (стр.41-46). Београд: Филозофски факлутет Универзитета у Београду и Педагошко друштво Србије. [М63]

Николић, Л. (2020). Е-учење у високошколском образовању из перспективе критичке педагогије Паула Фреиреа. *Настава и васпитање*, *69*(1), 459-470. [М51]

**На основу свега изнетог може се закључити да Лука Николић испуњава условеу складу са *Правилником о поступку, начину вредновања и квантитативном исказивању научноистраживачких резултата истраживача*и стога предлажемо Наставно-научном већу Филозофског факултета Универзитета у Београду даЛуку Николићаизабере у звање ИСТРАЖИВАЧ -САРАДНИК.**

У Београду,

05.03.2021. године

**Чланови комисије**

--------------------------------------------------------

др Александар Тадић, ванредни професор

Филозофски факултет Универзитета у Београду

---------------------------------------------------

др Радован Антонијевић, редовни професор

Филозофски факултет Универзитета у Београду

---------------------------------------------------

др Биљана Бодрошки Спариосу, ванредни професор

Филозофски факултет Универзитета у Београду